CELEX: 62011TA0299
Language: hr
Date: 2015-10-07 00:00:00
Title: Predmet T-299/11: Presuda Općeg suda od 7. listopada 2015. – European Dynamics Luxembourg i dr. protiv OHIM-a („Javna nabava usluga — Postupak javne nabave — Pružanje vanjskih usluga u vezi s upravljanjem programima i projektima kao i tehničko savjetovanje u području informatičkih tehnologija — Razvrstavanje ponuditelja u postupku prema kaskadnoj metodi — Kriteriji za sklapanje ugovora — Jednake mogućnosti — Transparentnost — Očita pogreška u ocjeni — Obveza obrazlaganja — Izvanugovorna odgovornost — Propuštena prilika”)

30.11.2015   
            
            
               HR
            
            
               Službeni list Europske unije
            
            
               C 398/26
            
         Presuda Općeg suda od 7. listopada 2015. – European Dynamics Luxembourg i dr. protiv OHIM-a
   (Predmet T-299/11) (1)
   
   ((„Javna nabava usluga - Postupak javne nabave - Pružanje vanjskih usluga u vezi s upravljanjem programima i projektima kao i tehničko savjetovanje u području informatičkih tehnologija - Razvrstavanje ponuditelja u postupku prema kaskadnoj metodi - Kriteriji za sklapanje ugovora - Jednake mogućnosti - Transparentnost - Očita pogreška u ocjeni - Obveza obrazlaganja - Izvanugovorna odgovornost - Propuštena prilika”))
   (2015/C 398/36)
   Jezik postupka: engleski
   
      Stranke
   
   
      Tužitelji: European Dynamics Luxembourg SA (Ettelbrück, Luksemburg); Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atena, Grčka) i European Dynamics Belgium SA (Bruxelles, Belgija) (zastupnici: N. Korogiannakis i M. Dermitzakis, a zatim I. Ampazis, odvjetnici)
   
      Tuženik: Ured za usklađivanje na unutarnjem tržištu (žigovi i dizajni) (zastupnici: N. Bambara i M. Paolacci, agenti, uz asistenciju P. Wytincka i B. Hoorelbekea, odvjetnika)
   
      Predmet
   
   S jedne strane, zahtjev za poništenje odluke OHIM-a, donesene u otvorenom postupku javne nabave AO/021/10, pod naslovom „Vanjske usluge u vezi s upravljanjem programima i projektima kao i tehničko savjetovanje u području informatičkih tehnologija” i dostavljene strankama dopisom od 28. ožujka 2011., a kojom je prvotužiteljeva ponuda razvrstana na treće mjesto u skladu s kaskadnim sustavom za potrebe sklapanja okvirnog ugovora i, s druge strane, zahtjevi za naknadu štete.
   
      Izreka
   
   
               1.
            
            
               Poništava se odluka OHIM-a, donesena u otvorenom postupku javne nabave AO/021/10, pod naslovom „Vanjske usluge u vezi s upravljanjem programima i projektima kao i tehničko savjetovanje u području informatičkih tehnologija” i dostavljena društvu European Dynamics Luxembourg SA dopisom od 28. ožujka 2011., a kojom je njegova ponuda razvrstana na treće mjesto u skladu s kaskadnim sustavom za potrebe sklapanja okvirnog ugovora dok su ponude konzorcija Unisys SLU i Charles Oakes & Co. Sàrl, s jedne strane, i ETIQ Consortium (by everis i Trasys), s druge strane, razvrstane na prvo odnosno drugo mjesto.
            
         
               2.
            
            
               Europska unije dužna je naknaditi štetu koju je pretrpio European Dynamics Luxembourg zbog propuštene prilike da okvirni ugovor sklopi kao prvi ugovaratelj u kaskadnom redoslijedu.
            
         
               3.
            
            
               Zahtjev za naknadu štete odbija se u preostalom dijelu.
            
         
               4.
            
            
               Stranke će Općem sudu u roku od tri mjeseca računajući od dana donošenja presude priopćiti sporazumno utvrđenu visinu naknade štete.
            
         
               5.
            
            
               Ako ne postignu sporazum, stranke će Općem sudu u istom roku dostaviti svoje prijedloge u pogledu visine naknade štete.
            
         
               6.
            
            
               O troškovima postupka odlučit će se naknadno.
            
         
      (1)  SL C 232, 6. 8. 2011.